**OBRAZLOŽENJE POSEBNOG DIJELA PETIH IZMJENA I DOPUNA PRORAČUNA GRADA NOVSKE ZA 2019. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **31.629.831,00 kn**, a istima će se financirati ukupno 13 (trinaest) programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu umanjuju se za iznos od **842.576,00 kn.**

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema prijedlogu 5. Izmjena i dopuna proračuna Grada Novske za 2019. godinu/*

**Tablica broj 1: Prikaz izmjena programa Upravnog odjela za društvene djelatnosti, pravne poslove i javnu nabavu za 2019. godinu**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2019.** | **Naziv programa** | **Plan****2019.** | **Izmjene****2019.** | **Promjene** |
| 1. | 1001 | Javna uprava i administracija | 6.270.086,00 | 6.042.586,00 | -227.500,00 |
| 2. | 1007 | Zdravstvo | 50.000,00 | 50.000,00 | 0,00 |
| 3. | 1011 | Razvoj civilnog društva | 1.456.000,00 | 1.263.266,00 | -192.734,00 |
| 4. | 1012 | Javne potrebe u kulturi | 2.864.060,00 | 3.124.961,00 | 260.901,00 |
| 5. | 1013 | Sufinanciranje obrazovanja | 3.521.626,00 | 3.872.279,00 | 350.653,00 |
| 6. | 1014 | Predškolski odgoj | 9.440.061,00 | 9.978.293,00 | 538.232,00 |
| 7. | 1015 | Poticanje demografskog rasta | 500.000,00 | 600.000,00 | 100.000,00 |
| 8. | 1017 | Socijalna skrb | 1.396.000,00 | 1.225.124,00 | -170.876,00 |
| 9. | 1018 | Razvoj sporta i rekreacije | 1.975.591,00 | 2.065.591,00 | 90.000,00 |
| 10. | 1019 | Poticanja razvoja turizma | 138.000,00 | 168.000,00 | 30.000,00 |
| 11. | 1020 | Sjećanje na Domovinski rat | 203.700,00 | 217.600,00 | 13.900,00 |
| 12. | 1021 | Program „Zaželi“ | 2.821.872,00 | 2.821.872,00 | 0.00 |
| 13. | 1023 | Programi za djecu i mlade | 150.259,00 | 200.259,00 | 50.000,00 |
|  | **13 programa** | **Ukupno** | **30.787.255,00** | **31.629.831,00** | **842.576,00**  |

* 1. **Program 1001 JAVNA UPRAVA I ADMINISTRACIJA**

 U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A100001 Rashodi za zaposlene**

Sredstva za financiranje rashoda za zaposlene u Upravnom odjelu za društvene djelatnosti, pravne poslove i javnu nabavu ukidaju se sredstva od 20.000,00 kn za prekovremeni rad te bonus za uspješan rad.

* + 1. **Aktivnost 1002 A100002 Materijalno-financijski rashodi**

Sredstva za financiranje materijalno-financijskih rashoda u upravnom odjelu povećavaju se ukupno za 5.000,00 kn, nakon izvršene preraspodjele sredstava unutar aktivnosti. Umanjuju se sredstva na pozicijama troškova sudskih, upravnih i drugih postupaka i odvjetničkih usluga, sredstva za podmirenje obveza prema vjerovnicima za ošasnu imovinu, sredstva za nabavu knjiga i drugih vrijednosti te sredstva za zdravstvene preglede zaposlenika, a povećavaju se sredstva za usluge kopiranja, uvezivanja i objava u *Službenom vjesniku*, sredstva za grafičke usluge, sredstva za službena putovanja te sredstva za nabave uredskog materijala, u skladu s procijenjenim potrebama do kraja tekuće godine.

* + 1. **Aktivnost 1002 A100002 Materijalno-financijski rashodi u mjesnoj samoupravi**

Sredstva za financiranje materijalno-financijskih rashoda u mjesnoj samoupravi povećavaju se za iznos od 6.000,00 kn i to za potrebe Mjesnog odbora Stari Grabovac, radi nabave klima uređaja, uz istovremeno vršenje preraspodjele i prenamjene osiguranih sredstava skladu s potrebama u mjesnim odborima Borovac, Roždanik, Brestača, Stara Subocka, Jazavica i Kozarice u skladu s procijenjenim potrebama do kraja tekuće godine.

* + 1. **Tekući projekt 1001 T1000001 Tekuća proračunska rezerva**

Sredstva tekuće proračunske rezerve umanjuju se za iznos od 84.000,00 kn na poziciji rashoda za usluge, ostalih nespomenutih rashoda poslovanja, pomoći drugim proračunima i pomoći građanima, u skladu s procijenjenim potrebama do kraja tekuće godine.

* + 1. **Tekući projekt 1001 T1000006 Promicanje Grada u sredstvima javnog informiranja**

Ukidaju sesredstva za financiranje aktivnosti 1001 T1000006 Promicanje Grada u sredstvima javnog informiranja u iznosu od 43.000,00 kn za projekt „Tjednik Sisačko-moslavačke županije“ jer se isti u ovoj godini neće realizirati.

* 1. **Program 1011 RAZVOJ CIVILNOG DRUŠTVA**

U programu 1011 RAZVOJ CIVILNOG DRUŠTVA mijenja se:

**1.2.1. Tekući projekt T100005 Sufinanciranje rada ostalih udruga**

Sredstva za tekući projekt 1011 T10005 Sufinanciranje rada ostalih udruga umanjuje se za iznos od 181.734,00 kn, i to na poziciji sufinanciranja režijskih troškova udruga koje imaju u zakupu gradski poslovni prostor, iznos od 188.000,00 kn. Za navedena sredstva bilo je planirano raspisivanje javnog poziva za dodjelu sredstava za podmirenje režijskih troškova nakon što se u skladu s propisima o financiranju udruga prostor dodijeli na korištenje udrugama. Radi provođenja tematske revizije o upravljanju sportskim objektima u jedinicama lokalne samouprave tijekom ove godine, odlučeno je pričekati završetak revizije te uzeti u obzir preporuke revizije o načinu upravljanja sportskim objektima i dodjelama istih sportskim klubovima, kao najčešćim korisnicima gradskih nekretnina. Također, ukidaju se sredstva za financiranje zaštite potrošača u iznosu od 11.000,00 kn jer se na raspisani javni poziv nitko od udruga nije javio. Istovremeno, povećavaju se sredstva za isplatu kapitalnih donacija za iznos od 6.266,00 kn.

* 1. **Program 1012 JAVNE POTREBE U KULTURI**

U programu 1012 JAVNE POTREBE U KULTURI mijenja se:

**1.3.1. Kapitalni projekt 1012 K100001 Vjerske zajednice**

Sredstva za financiranje aktivnosti 1012 K100001 povećavaju se za iznos od 200.000,00 kn za dodatne potrebe financiranje kapitalnih projekata vjerskih zajednica. Za navedena sredstva planira se raspisati Javni poziv za dodjelu sredstava za financiranje kapitalnih projekata u skladu s potrebama vjerskih zajednica. Jedna od potreba vjerskih zajednica je i obnova fasade na crkvi u Bročicama.

**1.3.2. Aktivnost 1012 A100001 Rashodi za zaposlene**

Sredstva za financiranje aktivnosti 1012 A100001 Rashodi za zaposlene u Pučkom otvorenom učilištu Novska i u Gradskoj knjižnici i čitaonici „Ante Jagar“ Novska ukupno se umanjuju za iznos od 80.865,00 kn. Ovi rashodi se umanjuju u Gradskoj knjižnici i čitaonici „Ante Jagar“ Novska za iznos od 100.000,00 kn, a povećavaju se u Pučkom otvorenom učilištu za iznos od 19.135,00 kn, sve u skladu s procjenom potrebnih sredstava do kraja tekuće godine.

**1.3.3. Aktivnost 1012 A100001 Materijalno-financijski rashodi**

Sredstva za financiranje aktivnosti 1012 A100002 Materijalno-financijski rashodi u Pučkom otvorenom učilištu Novska i u Gradskoj knjižnici i čitaonici „Ante Jagar“ Novska ukupno se povećavaju za iznos od 5.299,00 kn. Troškovi se povećavaju u Gradskoj knjižnici i čitaonici „Ante Jagar“ Novska za iznos od 20.299,00 kn (za ostale nespomenute rashode poslovanja, reprezentaciju i službena putovanja), a umanjuju se u Pučkom otvorenom učilištu Novska za 15.000,00 kn (nabava softverskih licenci), sve u skladu s procjenom potrebnih sredstava do kraja tekuće godine.

**1.3.4. Tekući projekt 1012 T100002 Književni susreti**

Sredstva za financiranje tekućeg projekta 1012 A100002 Književni susreti u Gradskoj knjižnici i čitaonici „Ante Jagar“ Novska povećavaju se za iznos od 3.800,00 kn za organizaciju dodatnih sadržaja iz ostvarenih vlastitih prihoda.

**1.3.4. Tekući projekt 1012 T100004 Nabava opreme**

Sredstva za financiranje tekućeg projekta 1012 T100004 Nabava opreme u Gradskoj knjižnici i čitaonici „Ante Jagar“ Novska umanjuju se za 2.333,00 kn na razinu potrebnih sredstava do kraja tekuće godine.

* 1. **Program 1013 SUFINANCIRANJE OBRAZOVANJA**

 U programu 1013 SUFINANCIRANJE OBRAZOVANJA mijenja se:

* + 1. **Tekući projekt 1013 T100001 Sufinanciranje obrazovanja**

Sredstva za financiranje tekućeg projekta 1013 T100001 Sufinanciranje obrazovanja povećavaju se ukupno za iznos od 303.000,00 kn za sljedeće namjene: sufinanciranje projekta uređenja nove kuhinje u Osnovnoj školi Rajić u iznosu od 300.000,00 kn, dodatna sredstva Osnovnoj školi Lipovljani za projekt popravka fasade na zgradi Područne škole Stara Subocka u iznosu od 2.000,00 kn uz istovremenu prenamjenu sredstava prvotno namijenjenih izgradnji sunčane učionice, a sada namijenjenih projektu popravka fasade te dodatna sredstva u iznosu od 1.000,00 kn za projekte u Srednjoj školi Novska.

* 1. **Program 1014 PREDŠKOLSKI ODGOJ**

U programu 1014 PREDŠKOLSKI ODGOJ mijenja se:

* + 1. **Aktivnost 1014 A100001 Rashodi za zaposlene**

Sredstva za financiranje aktivnosti 1014 A100001 Rashodi za zaposlene povećavaju se ukupno za 424.192,00 kn radi isplate plaća i drugih materijalnih prava za 13 novih zaposlenika koji rade u novoizgrađenoj zgradi vrtića na lokaciji Uklade, u objektu „Stribor“. Na lokaciji će raditi 13 novih zaposlenika (8 odgajatelja, 3 spremačice, 1 kuharica i 1 domar).

* + 1. **Aktivnost 1014 A100002 Materijalno-financijski rashodi**

Sredstva za financiranje aktivnosti 1014 A100002 Materijalno financijski rashodi u Dječjem vrtiću „Radost“ Novska povećavaju se za iznos od 113.923,00 kn koliko se očekuje materijalnih rashoda u objektu „Stribor“ do kraja tekuće godine.

* + 1. **Kapitalni projekt 1013 K100002 Energetska obnova zgrade Dječjeg vrtića „Radost“ Novska**

Sredstva za financiranje kapitalnog projekta Energetska obnova zgrade Dječjeg vrtića „Radost“ Novska povećavaju se za iznos od 117,00 kn iz vlastitih prihoda za dodatna ulaganja na građevinskim objektima.

* 1. **Program 1015 POTICANJE DEMOGRAFSKOG RASTA**

U programu 1015 POTICANJE DEMOGRAFSKOG RASTA mijenja se:

* + 1. **Tekuća aktivnost 1015 A100001 KOLICA ZA NOVLJANSKOG KLINCA**

Sredstva za financiranje tekućeg projekta 1015 A100001 Kolica za novljanskog klinca povećavaju se za iznos od 100.000,00 kn te se procjenjuju da će iznos od 500.000,00 kn biti dovoljan za isplatu svih naknada za novorođeno dijete do kraja tekuće godine.

* 1. **Program 1017 SOCIJALNA SKRB**

U programu 1017 SOCIJALNA SKRB mijenja se:

* + 1. Tekuća aktivnost 1017 A100001Pomoć građanima i kućanstvu

Sredstva za financiranje aktivnosti 1017 A100001 Pomoć građanima i kućanstvu umanjuje se za iznos od 170.876,00 kn na pozicijama: pomoći za podmirenja pogrebnih troškova u iznosu od 5.000,00 kn, boravka u specijalnim rehabilitacijskim ustanovama i centrima (SUVAG, centar za autizam i dr.) u iznosu od 50.000,00 kn, dodatka na mirovinu u iznosu od 30.000,00 kn te pomoći za troškove stanovanja u iznosu od 100.000,00 kn, na razinu koja će biti dostatna do kraja tekuće godine.

* + 1. **Aktivnost 1001 A100002 Sufinanciranje prehrane djece u školama**

Sredstva za financiranje aktivnosti 1017 A100002 povećavaju se za iznos od 14.124,00 kn u Osnovnoj školi Lipovljani radi povećanog broja učenika koji imaju pravo na besplatnu prehranu od početka nove školske godine.

* 1. **Program 1018 RAZVOJ SPORTA I REKREACIJE**

U programu 108 RAZVOJ SPORTA I REKREACIJE mijenja se:

* + 1. **Aktivnost 1018 A100001 Financiranje sportskih klubova**

Sredstva za financiranje aktivnosti 1018 A100001 Financiranje sportskih klubova povećavaju se za iznos od 60.000,00 kn za potrebe financiranja rada sportskih klubova koja su u protekloj sezoni ostvarili pravo natjecanja u višem rangu. Za navedeni iznos Zajednica sportskih udruga Grada Novske će raspisati Javni poziv za financiranje povećanih troškova klubovima koji se natječu u višem rangu.

* + 1. **Aktivnost 1018 A100002 Materijalni troškovi ZSUGN**

Sredstva za financiranje aktivnosti 1018 A100002 Materijalni troškovi Zajednice sportskih udruga Grada Novske povećavaju se za 30.000,00 kn za sufinanciranje nabave novog kombi vozila s 9 sjedala za potrebe Zajednice. Ovim iznosom uplatio bi se predujam za nabavu vozila. Zajednica je ostvarila sredstva od Hrvatskog olimpijskog odbora za nabavu vozila u okviru projekta „Aktivne zajednice“ u iznosu od 80.000,00 kn. Ukupna vrijednost novog Opel vozila sa svim porezima, održavanjem, kasko osiguranjem i ostalim troškovima kroz 2 godine iznosi 232.783,68 kn. Ostatak iznosa, nakon uplate predujma, Zajednica bi morala isplatiti kroz naredne dvije godine (2020. i 2021.).

* 1. **Program 1019 POTICANJE RAZVOJA TURIZMA**

U Programu 1019 POTICANJE RAZVOJA TURIZMA mijenja se:

* + 1. **Tekući projekt 1019 T100002 Manifestacije**

Sredstva za financiranje tekućeg projekta 1019 T100001 Manifestacije povećavaju se za iznos od 30.000,00 kn za sve materijalne troškove koji će nastati u obilježavanju manifestacije „Lukovo u Novskoj“, Dana Grada Novske.

* 1. **Program 1020 SJEĆANJE NA DOMOVINSKI RAT**

U Programu 1020 SJEĆANJE NA DOMOVINSKI RAT mijenja se:

* + 1. **Tekući projekt 1020 T100001 Manifestacije iz Domovinskog rata**

Sredstva za financiranje tekućeg projekta 1020 T100001 Manifestacije Iz Domovinskog rata povećavaju se za iznos od 13.900,00 kn, na razinu stvarno utrošenih sredstava za obilježavanje manifestacija „Bljesak“ i Dan hrvatskih branitelja Grada Novske.

* 1. **Program 1023 PROGRAMI ZA DJECU I MLADE**

U Programu 1023 PROGRAMI ZA DJECU I MLADE mijenja se:

* + 1. **Tekući projekt 1023 T100002 Grad Novska – prijatelj djece**

Sredstva za financiranje tekućeg projekta 1023 T100002 Grad Novska prijatelj djece povećavaju se za iznos od 50.000,00 kuna za financiranje projekta - Festival znanosti i umjetnosti „NOVsky“. Sredstva su ostvarena od Ministarstva gospodarstva, poduzetništva i obrta. Istovremeno, preraspoređuju se i sredstva postojeće pozicije - „Ostali nespomenuti rashodi“ na način da se iznos od 15.000,00 preraspoređuje na troškove financiranja projekta „NOVsky“.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1001 JAVNA UPRAVA I ADMINISTRACIJA**

Petim Izmjenama i dopunama Proračuna Grada Novske za 2019. godinu rashodi programa *Javne upravne i administracije* Upravnog odjela za proračun i financije povećani su s 2.873.313,00 kn na 3.034.800,00 kn, odnosno za 161.487,00 kn ili za 5,62 %.

**2.1.1. Aktivnost 1001 A100001 Rashodi za zaposlene**

Rashodi za zaposlene su povećani s 787.791,00 kn na 912.791,00 kn, odnosno za 125.000,00 kn, zbog usklađivanja dosadašnje realizacije i potrebnih sredstava za navedene rashode do kraja proračunske godine, pri čemu su povećani rashodi bruto plaća službenika upravnog odjela za 115.000,00 kn i doprinosi za obvezno zdravstveno osiguranje za 15.000,00 kn uz istovremeno smanjenje ostalih nespomenutih rashoda za zaposlene za 5.000,00 kn.

**2.1.2. Aktivnost 1001 A100002 Materijalno - financijski rashodi**

Aktivnost materijalno - financijskih rashoda ovim je Izmjenama i dopunama Proračuna povećana sa 724.022,00 kn za 38.000,00 kn ili za 5,25 % te iznosi 762.022,00 kn. Rashodi su sukladno dosadašnoj realizaciji i potrebi osiguranja dostatnih sredstava do kraja proračunske godine, povećani za naknadu za prijevozne troškove službenika upravnog odjela za 500,00 kn te za naknadu Poreznoj upravi (1 % od ukupno naplaćenih prihoda poreza na dohodak) za troškove obavljanja poslova utvrđivanja, evidentiranja, naplate, nadzora i ovrhe poreza na dohodak za 100.000,00 kn uz istovremeno smanjenje rashoda za službena putovanja za 3.000,00 kn, rashoda sitnog inventara za 2.000,00 kn, ostalih nespomenutih rashoda poslovanja za 5.500,00 kn, rashoda za bankarske usluge za 2.000,00 kn te rashoda implementacije aplikacije za elektroničko izdavanje računa (izlazni eRačuni) za 50.000,00 kn.

**2.1.3. Tekući projekt 1001 T100004 Otplata dugoročnih kredita**

Rashodi ovog tekućeg projekta su smanjeni za 1.513,00 kn ili za 0,12 %, odnosno s 1.299.000,00 kn na 1.297.487,00 kn na ime smanjenja rashoda negativnih tečajnih razlika.

**3. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Petim Izmjenama i dopunama Proračuna Grada Novske za 2019. godinu ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje smanjuju se u iznosu od 17.654.682,00 kn (19,69 % u odnosu na planirano) i sada iznose 72.003.081,00 kn. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 14 službenika i dva vježbenika.

**Tablica broj 2: Pregled petih Izmjena i dopuna Proračuna za 2019. godinu po programima**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2019.** | **Naziv programa** | **Proračun za 2019.** | **V. izmjene i dopune proračuna za 2019.** | **Iznos povećanja ili smanjenja** |
| 1. | 1001 | Javna uprava i administracija | 3.334.136,00 | 3.661.963,00 | 327.827,00 |
| 2. | 1002 | Upravljanje imovinom | 2.646.894,00 | 2.671.294,00 | 24.400,00 |
| 3. | 1003 | Projektiranje i građenje objekata u vlasništvu Grada | 45.918.978,00 | 37.096.177,00 | -8.822.801,00 |
| 4. | 1004 | Održavanje objekata i uređaja komunalne infrastrukture | 5.830.000,00 | 7.030.000,00 | 1.200.000,00 |
| 5. | 1005 | Projektiranje i građenje objekata i uređaja komunalne infrastrukture | 19.997.578,00 | 9.237.636,00 | -10.759.942,00 |
| 6. | 1006 | Zaštita okoliša | 1.100.289,00 | 1.239.418,00 | 139.129,00 |
| 7. | 1007 | Zdravstvo | 371.700,00 | 425.700,00 | 54.000,00 |
| 8. | 1008 | Organiziranje i provođenje zaštite i spašavanja | 3.773.938,00 | 3.551.643,00 | -222.295,00 |
| 9. | 1009 | Prostorno uređenje i unapređenje stanovanja | 403.000,00 | 403.000,00 | 0,00 |
| 10. | 1010 | Gospodarstvo | 4.951.250,00 | 5.526.250,00 | 575.000,00 |
| 11. | 1019 | Poticanje razvoja turizma | 1.330.000,00 | 1.160.000,00 | -170.000,00 |
|  | **11 programa** | **Ukupno** | **89.657.763,00** | **72.003.081,00** | **-17.654.682,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti povećavaju se za 240.017,00 kn, te sada iznose 2.982.458,00 kn.Unutar aktivnosti povećavaju se sredstva za materijalna prava zaposlenih, plaće-javni radovi i doprinosi na plaće-javni radovi, a prema stvarno potrebnim sredstvima za ovu namjenu. Predviđeni su i rashodi za regres za godišnji odmor djelatnicima na javnim radovima.Istovremeno sesmanjuju sredstva za plaće za redovan rad, doprinosi na plaću i bonus za uspješan rad.

**3.1.2. Aktivnost 1001 A100002 Materijalno-financijski rashodi**

Sredstva za financiranje ove aktivnosti povećavaju se za 87.310,00 kn, te sada iznose 520.767,00 kn. Unutar aktivnosti povećavaju se sredstva za naknade za prijevoz zaposlenih, rashodi za intelektualne usluge, ostali nespomenuti rashodi poslovanja i zatezne kamate. Također je predviđen trošak grobnog mjesta za hrvatske branitelje.

**3.1.3. Tekući projekt 1001 T100003 Nabava opreme**

Sredstva za financiranje ovog projekta povećavaju se za 500,00 kn, te sada iznose 158.738,00 kn za troškove kupnje računalne opreme (pisač, sitni inventar).

**3.2. Program 1002 UPRAVLJANJE IMOVINOM**

**3.2.1. Kapitalni projekt 1002 K100001 Otkup zemljišta**

Sredstva za financiranje ovog projekta smanjuju se za 171.000,00 kn, te sada iznose 251.000,00 kn. U ovom trenutku se neće otkupljivati zemljište i objekti u gradu Novska koji spajaju gradsku tržnicu s Zagrebačkom ulicom, te se za iznos koji je bio planiran za tu namjenu umanjuje pozicija.

**3.2.2. Kapitalni projekt 1002 K100002 Nabava opreme**

Sredstva za financiranje ovog projekta povećavaju se za 60.075,00 kn, te sada iznose 489.375,00 kn. Ova dodatna sredstva su predviđena za nabavu stolica i stolova za društveni dom u Bročicama i Starom Grabovcu, zatim za rashode registracije vatrogasne cisterne, postavljanje spomen ploče poginulim hrvatskim braniteljima u Bročicama te za usklađenje pozicije nabave uređaja i strojeva za ostale namjenes dosadašnjom realizacijom.

**3.2.3. Tekući projekt 1002 T100003 Legalizacija objekata u vlasništvu grada**

Sredstva za financiranje ovog projekta smanjuju se za 35.000,00 kn, te sada iznose 15.000,00 kn. Procjenjuje se da su to dostatna sredstva do kraja tekuće godine.

**3.2.4. Tekući projekt 1002 T100005 Održavanje zgrade gradske vijećnice**

Sredstva za financiranje ovog projekta povećavaju se za 10.000,00 kn, te sada iznose 45.000,00 kn. Povećanje se odnosi na radove tekućeg održavanja (ugradnja dva klima uređaja).

**3.2.5. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta povećavaju se za 15.000,00 kn, te sada iznose 195.000,00 kn. Ovim sredstvima je u potpunosti uređen i opremljen stan u vlasništvu grada na adresi Trg dr. Franje Tuđmana 6, te su rađeni sitni popravci na gradskim stanovima.

**3.2.6. Tekući projekt 1002 T100007 Održavanje športskih objekata**

Sredstva za financiranje ovog projekta povećavaju se za 21.700,00 kn, te sada iznose 284.200,00 kn. Povećanje se odnosi na materijal za redovno održavanje gradske kuglane i prateće tekuće radove održavanja iste.

**3.2.7. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta povećavaju se za 123.625,00 kn, te sada iznose 786.519,00 kn, pri čemu je iskazano smanjenje na poziciji sanacije krova na knjižnici (Novska) i povećanje pozicija održavanje domova (pranje, čišćenje, nabava ormara za Dom hrvatskih branitelja -za odore počasnih postrojbi i arhivu) i uređenje gradskog prostora u sportskoj dvorani koji se iznajmljuje za rad Katoličke osnovne škole.

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100004 Uređenje dječjih igrališta**

Sredstva za financiranje ovog projekta smanjuju se za 21.875,00 kuna, te sada iznose 78.125,00 kuna sukladno dosad realiziranim rashodima navedenog kapitalnog projekta.

**3.3.2. Kapitalni projekt 1003 K100005 Izrada projektne dokumentacije**

Sredstva za financiranje ovog projekta povećavaju se za 14.250,00 kn, te sada iznose 1.026.250,00 kn. Kroz ovu promjenu je iskazano povećanje pozicije *Terestičko-lasersko skeniranje trd. drv. kuća u Staroj Subockoj* za 18.750,00 kn, jer je ugovoreno skeniranje za još dvije tradicionalne drvene kuće, te smanjenje pozicije planirane za projektnu dokumentaciju za energetsku obnovu svlačionica u Jazavici za 4.500,00 kn (usklađenje s ugovorenim i realiziranim iznosom).

**3.3.3. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta povećavaju se za 29.856,00 kn, te sada iznose 4.991.696,00 kn. Povećavaju se sredstva iz općih prihoda za poziciju izgradnje dječjeg vrtića, za priključak struje, vode, plina i telefona i dodaje se pozicija *Energetski certifikat* u iznosu od 15.625,00 kn jer je nakon izgradnje građevine potrebno imati dokument koji sadrži zapis o energetskim svojstvima zgrade (jedan od osnovnih dokumenata za tehnički pregled građevine), smanjuje se iznos iz pomoći sa pozicije izgradnje dječjeg vrtića (izvor pomoći Središnji državni ured za obnovu i stambeno zbrinjavanje) u iznosu 85.513,00 kn.

**3.3.4. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Sredstva za financiranje ovog projekta smanjuju se za 1.290.050,00 kn, te sada iznose 26.377.609,00 kn. Povećavaju se sredstva na poziciji *Konzervatorsko – restauratorski radovi i projekt interijera glavne sale* za 4.950,00 kn, smanjuje se pozicija *Radovi po troškovniku* za 1.300.000,00 kn, uvodi se nova pozicija *Koordinator I* radi potrebe izrade Plana izvođenja radova.

**3.3.5. Kapitalni projekt 1003 K100008 Dnevni centar za starije**

Sredstva za financiranje ovog projekta povećavaju se za 86.250,00 kn, te sada iznose 286.250,00 kn. Povećanje nastaje zbog dodavanja nove pozicije *Projektna dokumentacija – idejno rješenje Doma za starije*. Razlog traženja idejnih rješenja za proširenje postojeće zgrade u kojoj je trenutno smještena tvrtka Vodovod Novska d.o.o. je nedovoljni kapacitet smještaja u gradu za osobe starije životne dobi. Cilj je poboljšati standard smještaja i usluga za starije.

**3.3.6. Kapitalni projekt 1003 K100013 Energetska obnova Hrvatskog doma u Novoj Subockoj, KK.04.2.1.04**

Sredstva za financiranje ovog projekta povećavaju se za iznos od 10.518,00 kn, te sada iznose 1.222.507,00. Povećavaju se planirana sredstva na pozicijama *Dom Nova Subocka* i *Usluga stručnog nadzora, projekt. nadzora i koordinatora zaštite na radu*.

**3.3.7. Kapitalni projekt 1003 K100015 Energetska obnova Hrvatskog doma u Staroj Subockoj**

Sredstva za financiranje ovog projekta smanjuju se za ukupno dosad planirani iznos od 808.000,00 kn zbog toga što je navedeni projekt planiran iz natječaja Fonda za zaštitu okoliša i energetsku učinkovitost koji je zatvoren.

**3.3.8. Kapitalni projekt 1003 K100016 Projekt rekonstrukcije društvenog doma u Rajiću**

Sredstva za financiranje ovog projekta u potpunosti se umanjuju za iznos od 6.670.000,00 kn. Naime, projekt je planiran iz natječaja za tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ koji je zatvoren.

**3.3.9. Kapitalni projekt 1003 K100017 Projekt stambeno-poslovnih zgrada u Ulici bl. A. Stepinca u Novskoj**

Sredstva za financiranje ovog projekta povećavaju se za iznos 35.250,00 kn, te sada iznose 396.365,00 kn. Smanjuju se planirana sredstva na poziciji *Izrada idejnog rješenja* za 5.625,00 kn, sve u skladu s dosadašnjom realizacijom, dodaje se nova pozicija *Projekt kanalizacije i vodovoda* kako bi se omogućili spojevi kanalizacije i vodovoda na novoplaniranu stambeno- poslovnu zgradu.

**3.3.10. Kapitalni projekt 1003 K100018 Kulturni centar za mlade**

Sredstva za financiranje ovog projekta smanjuju se za iznos 258.750,00 kn, te sada iznose 843.375,00 kn. Smanjuju se planirana sredstva na poziciji *Radovi na uređenju prizemlja (pdv) – škola Jazavica* za iznos 185.000,00 kn iz općih prihoda, a povećava se pozicija iz pomoći *Radovi na uređenju prizemlja – škola Jazavica* za iznos 1.250,00 kn, u skladu s prijavom na natječaj kojim je projekt 100 % financiran. Smanjuje se pozicija *Projektiranje potkrovlja – škola Jazavica* jer prema planu projekta nije potrebno uređivati potkrovlje.

**3.3.11. Kapitalni projekt 1003 K100021 Uređenje poslovnog prostora za rad NORA-e**

Sredstva za financiranje ovog projekta povećavaju se za iznos 16.000,00 kn, te sada iznose 1.201.500,00 kn. Planirana sredstva se povećavaju zbog dodavanja dvije nove pozicije rashoda. Pozicija *Arhitektonski glavni projekt i Elaborat zaštite na radu* u iznosu od 11.000,00 kn uvedena je zbog potrebe izrade glavnog projekta i prikupljanja potvrda na glavni projekt kako bi se održao tehnički pregled. Radi izmjena energetskih svojstava zgrade kod radova na uređenju prostora potrebno je za tehnički pregled imati energetski certifikat, pa je dodana pozicija *Energetski certifikat* u iznosu od 5.000,00 kn.

**3.3.12. Kapitalni projekt 1003 K100022 Skate park**

Novi projekt u 2019. godini planiran je u iznosu 33.750,00 kn za izradu projektne dokumentacije i geodetske podloge. Projekt je pokrenut na inicijativu mladih koji se bave ekstremnim sportom, kako bi im se osigurao adekvatan prostor za vježbanje.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100001 Održavanje javnih površina**

Sredstva za financiranje ove aktivnosti povećavaju se za 900.000,00 kn, te sada iznose 4.100.000,00 kn. Kroz ovu aktivnost se održavaju javne površine koje nisu prometnice (travnjaci, parkovi, igrališta, okoliš novljanskog jezera, orezivanje ukrasnog drveća i živica itd.). Ovim povećanjem se pokrivaju trenutne potrebe za održavanjem spomenutih prometnica.

**3.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti povećavaju se za 300.000,00 kn, te sada iznose 1.580.000,00 kn. Kroz ovu aktivnost se održavaju nerazvrstane ceste i poljski putovi. Ovim povećanjem se pokrivaju trenutne potrebe za održavanjem spomenutih prometnica.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta povećavaju se za 5.000,00 kn, te sada iznose 170.000,00 kn. Povećana je pozicija *Izrada ostalih projektnih dokumentacija* koja služi kao rezerva ukoliko se ukaže potreba za projektiranjem, te je ovim povećanjem predviđen prometni elaborat za postavljanje ležećih policajaca u Bukovačkoj ulici u Novskoj.

**3.5.2. Kapitalni projekt 1005 K100008 Proširenje vodovodne mreže**

Sredstva za financiranje ovog projekta smanjuju se za 15.000,00 kn, te sada iznose 90.000,00 kn. Smanjenje je proizašlo iz usklađenja planiranog troška geodetskih radova na projektiranju vodovodne mreže u Lovačkoj ulici u Rajiću sa stvarno utrošenim sredstvima.

**3.5.3. Kapitalni projekt 1005 K100009 Uređenje autobusnih stajališta**

Sredstva za financiranje ovog projekta smanjuju se za 60.000,00 kn, te sada iznose 100.000,00 kn. Procjena je da će ova sredstva biti dostatna za planirane radove do kraja tekuće godine, na izgradnji autobusnih stajališta i postavljanju kućica na istima.

 **3.5.4. Kapitalni projekt 1005 K100012 Održavanje groblja**

Sredstva za financiranje ovog projekta povećavaju se za 15.000,00 kn, te sada iznose 285.000,00 kn. Povećanje se odnosi na novu poziciju pod nazivom *Sufinanciranje grobnog mjesta hrvatskim braniteljima*, te će se ovim novcem sufinancirati 50 % cijene grobnog mjesta za umrle hrvatske branitelje koji nemaju već osiguranu grobnicu.

**3.5.5. Kapitalni projekt 1005 K100014 Mrtvačnica u Voćarici**

Sredstva za financiranje ovog projekta povećavaju se za 15.000,00 kn, te sada iznose 720.000,00 kn.Povećanje se odnosi na plaćanje priključka struje i vode na objekt koji je trenutno u izgradnji.

**3.5.6. Kapitalni projekt 1005 K100015 Poduzetnička zona Novska**

Sredstva za financiranje ovog projekta smanjuju se za 3.116.250,00 kn, te sada iznose 83.750,00 kn.U potpunosti se ukida trošak izgradnje industrijskog kolosijeka (investitor za čije potrebe je planiran kolosijek je odustao od gradnje, pa u ovom trenutku nema potrebe za kolosijekom). Briše se i pozicija *kanalizacija radovi*, jer se u ovoj godini neće izvoditi radovi na izgradnji kanalizacije, već samo novelacija projektne dokumentacije.

**3.5.7. Kapitalni projekt 1005 K100016 Izgradnja kanalizacije**

Sredstva za financiranje ovog projekta smanjuju se za 200.000,00 kn, te sada iznose 50.000,00 kn. U potpunosti se ukidaju rashodi kapitalnih pomoći tvrtki Vodovod Novska d.o.o. namijenjeni projektiranju kanalizacije Rajić-Borovac, jer ove godine neće biti tog troška, već se on očekuje početkom iduće godine.

**3.5.8. Kapitalni projekt 1005 K100018 Rekonstrukcija Ulice Torine u Novoj Subockoj**

Sredstva za financiranje ovog projekta smanjuju se za 41.858,00 kn, te sada iznose 218.142,00 kn. Ovim sredstvima je prevučen asfaltni zastor u Ulici Torine, kroz pojačano održavanje ulice, te se ovim smanjenjem vrši poravnanje s realizacijom.

**3.5.9. Kapitalni projekt 1005 K100021 Uređenje parkirališta na Trgu dr. Franje Tuđmana**

Sredstva za financiranje ovog projekta smanjuju se za 68.750,00 kn, te sada iznose 31.250,00 kn. Ovim smanjenjem se vrši poravnanje s realizacijom u ovoj godini. Projekt će se nastaviti u idućoj godini.

**3.5.10. Kapitalni projekt 1005 K100025 Mrtvačnica Brestača**

Sredstva za financiranje ovog projekta ukidaju se u cijelosti. Projekt nije prošao na natječaju na koji je bio prijavljen za sufinanciranje. Budući da nema u najavi natječaja na koji bi se ovaj projekt mogao prijaviti, on se privremeno ukida.

**3.5.11. Kapitalni projekt 1005 K100026 Aglomeracija**

Sredstva za financiranje ovog projekta povećavaju se za 150.000,00 kn, te sada iznose 515.000,00 kn. Radi se o kapitalnoj pomoći tvrtki Vodovod Novska d.o.o. Unutar ovog projekta ukida se pozicija *Aglomeracija-izgradnja*  u iznosu od 100.000,00 kn jer se radovi neće izvoditi u ovoj godini. Istovremeno se povećava pozicija *Aglomeracija-imovinsko-pravni poslovi* za iznos od 250.000,00 kn jer je procjena da će toliko trebati sredstava za ovu namjenu do kraja godine.

**3.5.12. Kapitalni projekt 1005 K100028 Rekonstrukcija nerazvrstane ceste u Staroj Subockoj**

Sredstva za financiranje ovog projekta povećavaju se za 35.642,00 kn, te sada iznose 2.695.445,00 kn. Ovo povećanje se odnosi na povećani trošak stručnog nadzora uslijed znatnog produženja trajanja radova na izgradnji i trošak izrade natpisne ploče-vidljivost.

**3.5.13. Kapitalni projekt 1005 K100029 Rekonstrukcija županijske ceste u Bročicama**

Sredstva za financiranje ovog projekta povećavaju se za 326.875,00 kn, te sada iznose 390.050,00 kn. Ovim povećanjem se vrši usklađenje sa stvarnim troškom sufinanciranja rekonstrukcije ove prometnice. Nositelj projekta je ŽUC SMŽ, a Grad Novska sufinancira 50 % troška. Projekt je završen u cijelosti.

**3.5.14. Kapitalni projekt 1005 K100035 Kanalizacija Brestača-Nova Subocka**

Sredstva za sufinanciranje ovog projekta povećavaju se za 320.000,00 kn, te sada iznose 370.000,00 kn. Ovim povećanjem se pokriva planirani trošak na izgradnji sustava odvodnje potreban do kraja godine. Sredstva se transferiraju tvrtki Vodovod Novska d.o.o. koja je nositelj projekta.

**3.5.15. Kapitalni projekt 1005 K100036 Kružni tok D47-Obrtnička ulica u Novskoj**

Sredstva za financiranje ovog projekta smanjuju se za 70.000,00 kn, te sada iznose 67.500,00 kn. Smanjenjem se vrši poravnanje s planiranom realizacijom na izradi projektne dokumentacije u ovoj godini.

 **3.5.16. Kapitalni projekt 1005 K100037 Rekonstrukcija Ribičke ulice u Bročicama**

Sredstva za financiranje ovog projekta povećavaju se za 1.875,00 kn, te sada iznose 21.875,00 kn. Ovim povećanjem se vrši usklađenje plana sa stvarno utrošenim sredstvima (parcelacijski elaborat temeljem lokacijske dozvole).

**3.5.17. Kapitalni projekt 1005 K100038 Kružni tok na križanju Osječke, Zagrebačke i Tomislavove ulice u Novskoj**

Sredstva za financiranje ovog projekta smanjuju se za 2.772.000,00 kn, te sada iznose 48.000,00 kn. Smanjena je pozicija *kružni tok u centru-radovi* za iznos od 1.700.000,00 kn jer se radovi neće vršiti u ovoj godini. Smanjena je i pozicija *kružni tok u centru-projektna dokumentacija* u iznosu od 72.000,00 kn, te sada iznosi 48.000,00 kn. Smanjenjem se vrši poravnanje s planiranom realizacijom na izradi projektne dokumentacije u ovoj godini.

**3.5.18. Kapitalni projekt 1005 K100039 Rekonstrukcija županijske ceste St.Subocka-Plesmo**

Sredstva za financiranje ovog projekta smanjuju se za 31.593,00 kn, te sada iznose 2.380.907,00 kn. Do ovog smanjenja je došlo temeljem stvarne realizacije na rekonstrukciji predmetne ceste (izjava nadzornog inženjera), na dosad izvedenim radovima. Projekt se financira u omjeru 50 % : 50 % od strane ŽUC SMŽ i Grada Novske. Planirana sredstva su udio Grada Novske.

**3.5.19. Kapitalni projekt 1005 K100040 Rekonstrukcija istočnog odvojka ulice u St. Subockoj**

Sredstva za financiranje ovog projekta povećavaju se za 51.999,00 kn, te sada iznose 371.999,00 kn. Ovim povećanjem se vrši usklađenje plana sa stvarno utrošenim sredstvima na rekonstrukciji ove ceste. Rekonstrukcija je u cijelosti završena.

**3.5.20. Kapitalni projekt 1005 K100041 Rekonstrukcija zavoja Novska-St.Grabovac**

Sredstva za financiranje ovog projekta povećavaju se za 31.593,00 kn, te sada iznose 164.093,00 kn. Do ovog povećanja je došlo temeljem stvarne realizacije na rekonstrukciji predmetne ceste (izjava nadzornog inženjera), na dosad izvedenim radovima. Projekt se financira u omjeru 50% : 50 % od strane ŽUC SMŽ i Grada Novske. Planirana sredstva su udio Grada Novske. Rekonstrukcija zavoja je u cijelosti završena.

**3.5.21. Kapitalni projekt 1005 K100042 Punionica za električne automobile**

Sredstva za financiranje ovog projekta smanjuju se za 124.825,00 kn, te sada iznose 25.175,00 kn. Smanjenjem se ukidaju radovi na postavljanju punionice u ovoj godini, te će se isti planirati sljedeće godine.

**3.5.22. Kapitalni projekt 1005 K100044 Rekonstrukcija odvojka prema autocesti u St. Subockoj**

Ovo je novi projekt koji se planira u iznosu od 86.850,00 kn. Ovim sredstvima bit će plaćeni radovi na obnovi asfaltnog zastora na predmetnoj cesti.

**4.5.23. Kapitalni projekt 1005 K100045 Prometnica od pristupne ceste sr. škole do Hercegovačke ulice u Novskoj**

Ovo je novi projekt koji se planira u iznosu od 42.500,00 kn za izradu projektne dokumentacije nužne za izgradnju ove novoplanirane prometnice.

**3.5.24. Kapitalni projekt 1005 K100046 Pješačka staza u Plesmu**

Ovo je novi projekt koji se planira u iznosu od 18.000,00 kn, i to za izradu projektne dokumentacije nužne za izgradnju ove novoplanirane staze. Radi se o poučnoj stazi i molu uz kanal Strug u naselju Plesmo. Želja je upoznati širu javnost s biološkom i životinjskom raznolikošću ovog kraja. Trošak radova se planira kandidirati na vanjske izvore, a projektna dokumentacija je nužna kod prijave na natječaj.

**3.6. Program 1006 ZAŠTITA OKOLIŠA**

**3.6.1. Kapitalni projekt 1006 K100001 Sanacija deponije Kurjakana**

Sredstva za financiranje ovog projekta povećavaju se za 23.789,00 kn, te sada iznose 52.164,00 kn. Povećanje se odnosi na plaćanje vodnog doprinosa za sortirnicu i trošak izrade Elaborata procjene kapaciteta odlagališta.

**3.6.2. Kapitalni projekt 1006 K100002 Nabava komunalne opreme**

Sredstva za financiranje ovog projekta smanjuju se za 6.638,00 kn, te sada iznose 553.362,00 kn. Smanjenjem se poravnava pozicija *nabava kompostera* sa stvarno utrošenim sredstvima u tu svrhu. Nabava je provedena i komposteri nabavljeni, te podijeljeni korisnicima.

**3.6.3. Tekući projekt 1006 T100002 Poticanje razvoja svijesti o zaštiti okoliša**

Ovo je novi projekt koji se planira u iznosu od 121.978,00 kn. Ova sredstva će biti utrošena na provođenje mjerenja onečišćenja zraka u Bročicama. Mjerenja će se provoditi tijekom 2020. godine i trajat će godinu dana.

**3.7. Program 1007 ZDRAVSTVO**

**3.7.1. Tekući projekt 1007 T100001 Sanitarna zaštita**

Sredstva za financiranje ovog projekta povećavaju se za 54.000,00 kn, te sada iznose 400.700,00 kn. Do povećanja je došlo zbog potrebe dva dodatna tretmana dezinsekcije. Naime, zbog obilnih kiša u svibnju ove godine nije se moglo započeti s tretmanima u planirano vrijeme, pa je uslijed toga došlo do obilnog leženja komaraca, a uslijed toga i do potrebe dodatnih tretmana dezinsekcije.

**3.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1008 A100001 Sufinanciranje rada VZG**

Sredstva za financiranje ovog projekta povećavaju se za 145.210,00 kn, te sada iznose 1.418.541,00 kn. Povećanje se odnosi na tekuće donacije, konkretno na plaće pet vatrogasaca za mjesece travanj, svibanj i lipanj. Naime prvotno je planirano da će plaće vatrogasaca kroz Vatrogasnu zajednicu ići završno s mjesecom ožujkom, te da će oni tada prijeći u Javnu vatrogasnu postrojbu. No budući da je JVP počela s radom 1. srpnja, potrebno je osigurati ova dodatna sredstva.

**3.8.2. Tekući projekt 1008 T100001 Civilna zaštita**

Sredstva za financiranje ovog projekta smanjuju se za 2.500,00 kn, te sada iznose 17.500,00 kn. Smanjenje je nastalo ukidanjem pozicije *Nabava opreme* u iznosu 20.000,00 kn i uvođenjem nove pozicije pod nazivom *Procjena rizika od velikih nesreća* u iznosu od 17.500,00 kn čija je izrada zakonska obveza.

**3.10. PROGRAM 1010 GOSPODARSTVO**

**3.10.1. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 425.000,00 kn, te sada iznose 3.877.500,00 kn. Povećanje nastaje na poziciji *Sufinanciranje poduzetnika početnika* u iznosu od 315.000,00 kn (mogućnost sufinanciranja 7 poduzetnika početnika) i na poziciji *Subvencija kamatne stope* (subvencioniranje kamatne stope u iznosu 2 % na kreditima novljanskih poduzetnika).

**3.10.2. Tekući projekt 1010 T100003 Razvojna agencija Grada Novske-NORA**

Sredstva za financiranje ovog projekta povećavaju se za 150.000,00 kn, te sada iznose 1.350.000,00 kn. Povećanje nastaje uslijed povećane potrebe za isplatu plaća djelatnika razvojne agencije (novozaposlena djelatnica).

**3.11. PROGRAM 1019 POTICANJE RAZVOJA TURIZMA**

**3.11.1. Tekući projekt 1019 T100004 Turistička infrastruktura**

Ovaj projekt se smanjuje za 170.000,00 kn, te sada iznosi 60.000,00 kn. Smanjenjem se ukidaju pozicije *Izrada glavnog projekta za ART akcelerator ruralno-turistički* u iznosu od 200.000,00 kn i *Izrada geodetskog situacijskog nacrta za ART akcelerator ruralno-turistički* u iznosu od 30.000,00 kn. Ovi projekti će biti realizirani u 2020. godini., te će ih se tada i planirati kao rashod. Predviđeni su rashodi donacijeza nabavu motornog vozila za održavanje u iznosu od 60.000,00 kn Javnoj ustanovi Park prirode Lonjsko polje, za sufinanciranje nabave specijalnog vozila za krčenje zaraslog i zapuštenog zemljišta.

**Glava 00402 JAVNA VATROGASNA POSTROJBA GRADA NOVSKE**

Sredstva za financiranje ove aktivnosti smanjuju se za 365.005,00 kn, te sada iznose 2.085.602,00 kn, a sastoji se od smanjenja i povećanja na pojedinim pozicijama.

Smanjenje nastaje na pozicijama *Zdravstvene usluge* u iznosu od 10.000,00 kn, *Premija osiguranja* u iznosu od 4.000,00 kn i *Intelektualne usluge* u iznosu od 3.000,00 kn. Radi se o usklađenju sa stvarno realiziranim sredstvima i procijenjenim potrebama do kraja godine. Znatno smanjenje nastaje na poziciji plaća iz decentraliziranih sredstva (plaće, doprinosi, prijevoz na posao) i to u iznosu od 1.020.605,00 kn. Do ovog smanjenja je došlo iz razloga što je JVP počela s radom od 1. srpnja 2019. godine i od tad se financira iz decentraliziranih sredstava. Prvotno je planirano da će postrojba početi s radom u ožujku ove godine, pa su i planirana veća sredstva.

Povećanje nastaje na pozicijama *Uredski materijal i ostali materijalni rashodi* u iznosu od 20.000,00 kn (trošak na renoviranju prostora), *Materijal i dijelovi za tekuće investicije* u iznosu od 7.000,00 kn (trošak postavljanja sustava vatrodojave), *sitni inventar i autogume* u iznosu od 50.000,00 kn (kupovina autoguma i opreme koja nedostaje na vatrogasnim vozilima), *Zaštitna obuća i odjeća* u iznosu od 60.000,00 kn (nabava zimske obuće i odjeće), *Usluge tekućeg investicijskog održavanja* u iznosu od 45.000,00 kn (popravak vatrogasnog kamiona cisterne), *Komunalne usluge* u iznosu od 5.000,00 kn (potrošnja vode, odvoz smeća), *Zakupnine i najamnine* u iznosu od 3.000,00 kn, *Ostale usluge* u iznosu od 5.000,00 (nepredviđeni trošak koji se može pojaviti) i *Naknada za rad tijela* u iznosu od 1.000,00 kn (naknade članovima Upravnog vijeća).

Znatno povećanje nastaje na poziciji *Plaća i troškova vezanih uz plaće* u ukupnom iznosu od 363.000,00 kn (trošak plaća prije 1. srpnja od kad se plaće financiraju iz decentraliziranih sredstava).

**Kapitalni projekt 1008 K100001 Nabava opreme za JVP**

Sredstva za financiranje ovog projekta povećavaju se za 105.000,00 kn, te sada iznose 259.900,00 kn. Povećanje se odnosi na opremu za održavanje i zaštitu u iznosu od 55.000,00 kn (nabava kompresora za zrak i rezervnog sustava vatrodojave), uredsku opremu i namještaju u iznosu od 10.000,00 kn (opremanje ureda zapovjednika JVP), opremu za održavanje i zaštitu u iznosu od 38.000,00 kn i ostale nespomenute rashode poslovanja u iznosu od 2.000,00 kn.